Diari Oficial de la Generalitat Valenciana


Sumari del DOGV 9096, del 31-05-2021 (2021/6012)

RESOLUCIÓ de 20 de maig de 2021 de la directora general de Recursos Humans, per la qual es modifica la Resolució de 10 de maig de 2021, de la directora general de Recursos Humans, per la qual es convoca concurs oposició per a la provisió de vacants del cos superior tècnic d'administració sanitària de l'Administració de la Generalitat, escala de farmacèutics o farmacèutiques de salut pública (A1-S03-02), funcionaris o funcionàries d'administració especial, dependents de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9096

Data del DOGV
:   31-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6012


Data del document
:   20-05-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 20 de maig de 2021 de la directora general de Recursos Humans, per la qual es modifica la Resolució de 10 de maig de 2021, de la directora general de Recursos Humans, per la qual es convoca concurs oposició per a la provisió de vacants del cos superior tècnic d'administració sanitària de l'Administració de la Generalitat, escala de farmacèutics o farmacèutiques de salut pública (A1-S03-02), funcionaris o funcionàries d'administració especial, dependents de la Conselleria de Sanitat Universal i Salut Pública. [2021/6012]  
Considerant la proposta de la Direcció General Salut Pública i Addiccions de modificació d'alguns punts del temari específic publicat en la Resolució de 10 de maig de 2021, de la directora general de Recursos Humans, per la qual es convoca concurs oposició per a la cobertura de les places anunciades del cos superior tècnic d'administració sanitària de l'Administració de la Generalitat, escala de farmacèutics o farmacèutiques de salut pública (A1-S03-02), funcionaris o funcionàries d'administració especial, dependents de la Conselleria de Sanitat Universal i Salut Pública, es publica de nou el temari específic complet amb les modificacions proposades.  
La resta de la resolució roman invariable en tots els seus termes.  
Aquesta modificació no suposa l'obertura de nou termini de sol·licituds.  
Contra aquesta resolució podrà interposar-se els recursos especificats en la base 8 de la convocatòria.  
  
València, 20 de maig de 2021.- La directora general de Recursos Humans: Carmen López Delgado.  
  
  
  
ANNEX I  
Temari específic  
  
1. Salut pública  
1. Conceptes de salut i malaltia. Desenvolupament històric. Determinants de la salut.  
2. La salut pública. Organització de la salut pública en la Comunitat Valenciana. La Direcció General de Salut Pública i Addiccions i els centres de salut pública, la cartera de serveis de salut pública de la Comunitat. La salut pública a Espanya. La salut Pública a la Unió Europea. L'OMS. El reglament sanitari internacional.  
3. Demografia sanitària i estadística sanitària. Estadística descriptiva i analítica.  
4. Epidemiologia. Definició. Usos i aplicacions de l'epidemiologia. epidemiologia descriptiva i epidemiologia analítica. Assajos clínics.  
  
5. Estudi dels brots epidèmics i actuacions davant la sospita d'un brot.  
6. Sistemes d'informació sanitària. Indicadors de salut. Sistema d'informació en salut pública.  
7. Planificació sanitària. Determinació de necessitats i prioritats. El Pla de salut de la Comunitat Valenciana. Avaluació qualitativa i quantitativa.  
8. Promoció de la salut i educació per a la salut. Conceptes. Disseny de programes. Salut comunitària. Actius en salut. Treballs en xarxa.  
  
9. Els laboratoris de salut pública. Funcions. Acreditació i control de qualitat. Presa de mostres: procediments, conservació i transport. Requisits de qualitat dels mètodes analítics.  
10. Risc i factor de risc. Anàlisi del risc. Conceptes. Principi de precaució. Gestió de riscos i la seua aplicació en salut pública. Nivells de prevenció.  
  
2. Seguretat alimentària  
11. Organismes competents en matèria de seguretat alimentària a nivell europeu i nacional. Pla nacional de control oficial de la cadena alimentària i Pla de seguretat alimentària de la Comunitat Valenciana: directrius i elements principals.  
12. Reglament (UE) 2017/625: control oficial del risc alimentari. Mètodes i tècniques de control: inspecció, auditories, verificació, vigilància, mostreig i anàlisi, assaig i diagnòstic de laboratori. Certificació oficial.  
13. La traçabilitat a través de les etapes de la cadena alimentària. Notificació de riscos per a la salut humana derivats d'aliments en l'àmbit nacional i europeu. Sistema Coordinat d'Intercanvi Ràpid d'Informació (SCIRI). Sistema d'Alerta Ràpida per a Aliments i Pinsos (RASFF). Normativa d'aplicació. Vigilància i control del frau alimentari.  
  
14. Requisits d'higiene dels establiments alimentaris. Normativa d'aplicació.  
15. Sistemes de gestió de seguretat alimentària. L'autocontrol en les indústries alimentàries. Principis bàsics i etapes del Sistema d'Anàlisi de Perills i Punts de Control Crític (APPCC).  
16. Perills biològics relacionats amb el consum d'aliments. Efectes per a la salut. Alteració dels aliments. Control de microorganismes presents en aliments. Plans de mostreig. Interpretació de resultats analítics.  
  
17. Perills químics relacionats amb el consum d'aliments. Contaminació dels aliments. Efectes per a la salut. Control del contingut de contaminants en productes alimentosos. Plans de mostreig. Interpretació de resultats analítics.  
18. Mètodes de conservació d'aliments. Additius i coadjuvants alimentaris: control de l'ús d'additius en la indústria alimentària. Materials en contacte amb aliments: bones pràctiques de fabricació.  
19. Informació alimentària facilitada al consumidor. Declaracions nutricionals i de propietats saludables. Control de riscos nutricionals. Control d'al·lergògens.  
20. Control de complements alimentosos. Control d'aliments per a grups específics de població..  
  
3. Salut ambiental  
21. La sanitat ambiental. Concepte i activitats. Fonaments normatius. Estratègia Valenciana de Canvi Climàtic i Energia 2030: El canvi climàtic i els seus impactes, especialment a la Comunitat Valenciana, marc de polítiques d'energia i canvi climàtic, objectius, mesures de mitigació i adaptació en l'àmbit de la salut.  
22. Vigilància sanitària dels riscos ambientals. Informes sanitaris. Avaluació d'impacte en salut. Normativa estatal i autonòmica.  
23. Aigua de consum humà. Criteris tecnicosanitaris del subministrament i control de la qualitat de l'aigua de consum humà. Normativa europea, estatal i autonòmica. Sistema d'Informació Nacional d'Aigua de Consum (SINAC). Programa valencià de vigilància sanitària de l'aigua de consum humà.  
24. Plans sanitaris de l'aigua. Manual de l'OMS per al desenvolupament de plans de seguretat de l'aigua.  
25. Piscines. Normativa estatal i autonòmica. Competències sanitàries. Programa de vigilància sanitària de piscines d'ús públic i parcs aquàtics.  
26. Legionel·losi. Normativa estatal i autonòmica. Pla de prevenció i control de la legionel·losi de la Comunitat Valenciana. Actuacions ambientals en cas de brot de legionel·losi.  
27. Instal·lacions de risc de proliferació i dispersió de legionel·la. Mesures de prevenció i control.  
28. Productes químics i seguretat. Normativa europea, estatal i autonòmica. Vigilància i control. Biocides i plaguicides fitosanitaris. Normativa europea, estatal i autonòmica. Registre, vigilància, inspecció i formació de manipuladors. Activitats d'inspecció i control de les empreses (ROESB) i dels productes.  
29. Clima i salut. Temperatures extremes. Programa de prevenció i atenció als problemes derivats de les temperatures extremes en la Comunitat Valenciana: onada de calor.  
30. Vectors i salut. Vigilància i control de vectors i malalties de transmissió vectorial.